Călin Georgescu

Călin Georgescu (rumeenia hääldus: [kəˈlin dʒe̯orˈdʒesku]; sündinud 26. märtsil 1962 Bukarestis) on Rumeenia paremäärmuslik poliitik, agronoom ja silmapaistev vandenõuteoreetik.

 Elulugu 
Tema isa oli põllumajandusinsener, ema geodeet, 1960ndatel Rumeenia põllumajandusministri sekretär. Mõlemad vanemad põlvnesid "kodanliku Rumeenia" pooldajate hulgast. Isapoolne vanaisa oli õigeusu preester ja põlvnes õigeusu preestrite perekonnast. Perekonnale kuulusid Valea Salciei vallas maad ja metsad. Ema vend Traian Popescu, Rumeenia armee kindral, kuulus marssal Ion Antonescu lähikonda. Enda sõnul põlvneb ta õigeusklikust kristlaste perekonnast, mis kuulub intellektuaalsesse kodanlusse.https://cadranpolitic.ro/calin-georgescu-fisa-de-cadre/ 

1986. aastal lõpetas ta Bukaresti Nicolae Bălcescu Agronoomia Instituudi ja omandas doktorikraadi pedoloogia erialal samast instituudist 1999. aastal. Pärast instituudi lõpetamist 1986. aastal täiendas ta end  Ühendkuningriigis ja Ameerika Ühendriikides, kuigi ei tema ega tema isa ei kuulunud Rumeenia Kommunistliku Partei koosseisu. 

1986. aastast töötas ta insenerina Brașovi maakonnas ning alates 1990. aastast riikliku maaparanduse uurimis- ja arendusinstituudi mullaerosiooni osakonnas. 1991. aastast oli Rumeenia parlamendi keskkonnabüroo juht. 1992. aastal sai temast tollase keskkonnaministri Marcian Bleahu nõunik. 1997–1998 oli keskkonnaministeeriumi kantsler.https://adevarul.ro/alegeri-prezidentiale-2024/calin-georgescu-ce-studii-are-si-ce-locuri-de-2404141.html#google_vignette 

2000–2013 oli ta Bukaresti riikliku säästva arengu keskuse tegevdirektor, koordineeris Euroopa säästva arengu strateegia suunistega kooskõlas oleva riikliku säästva arengu strateegia kahe versiooni väljatöötamist. 

2013–2015 oli ta Rooma Klubi Euroopa Uurimiskeskuse president ning 2015–2016 Genfis ja Vaduzis asuva ÜRO Global Sustainable Index Institute’i tegevdirektor./www.romania-insider.com/calin-georgescu-suprise-winner-romania-presidential-elections 2021. aastast Bukaresti Polütehnilise Ülikooli õppejõud.https://adevarul.ro/alegeri-prezidentiale-2024/calin-georgescu-ce-studii-are-si-ce-locuri-de-2404141.html#google_vignette

 Rumeenia presidendivalimised 2024. aastal 
Rumeenia parempopulistlik erakond Rumeenlaste Ühtsuse Liit tegi talle 2020. ja 2021. aastal ettepaneku hakata peaministriks.https://www.euronews.com/my-europe/2024/11/25/who-is-romanian-independent-candidate-calin-georgescu Ta kandideeris iseseisva kandidaadina 2024. aasta Rumeenia presidendivalimistel presidendiks. Ta vältis suuri otsedebatte ja kogus populaarsust sotsiaalvõrgustikes. Tema TikToki videotel oli miljoneid vaatajaid. Teda näidati jooksurajal higisena, võitmas vastaseid judos (a la Putin) ja rumeenia rahvarõivais valgel hobusel ratsutamas.https://www.politico.eu/article/calin-georgescu-romania-elections-far-right-tiktok-nato-skeptic-russia-ukraine-exports/

Tema kampaanialubaduste hulka kuulusid Rumeenia kaitsevõime tugevdamine, Rumeenia diplomaatiliste suhete mitmekesistamine, põllumajandustootjate toetuse suurendamine, energia- ja toidutootmise edendamine ning impordist sõltuvuse vähendamine.https://apnews.com/article/romania-election-president-europe-georgescu-90bebd251cb1376ee654c58d90afa956 Ta kogus 24. novembri esimeses hääletusvoorus enim hääli (22,95%) ja pääses koos Elena Lasconiga 8. detsembriks kavandatud teise vooru.https://apnews.com/article/romania-elections-president-far-right-europe-40e369c404cbcb0ada3527c0aaf939b8 4. detsembril 2024 kustutas Rumeenia president Klaus Iohannis salastatuse ning avaldas Rumeenia luureagentuuri dokumendid, milles väideti, et Georgescu populaarsuse kasv ei olnud "orgaaniline" ning seda rahastab ja koordineerib "riiklik tegutseja". Dokumentides öeldi, et Georgescu reklaamikampaania loosung "Tasakaal ja vertikaalsus" oli oma metoodiliselt identne varasema TikToki kampaania loosungiga "Venna lähedal vend", milles tegutsesid Venemaa näitlejad ja mis oli suunatud Ukrainale. Rumeenia meedia teatas, et Georgescu kampaania rahastaja oli parempoolne Eugen Sechila. Dokumentides oli kirjas, et kampaaniat koordineeriti Telegrami ja Discordi kanalite kaudu, kus osalejatele anti nõu, kuidas TikToki turvamehhanismidest mööda hiilida, vältida geoblokeeringut ja kommentaaride rämpsposti keelde. Üks seotud konto "bogpr", mis tuvastati Rumeenia kodaniku Bogdan Peșchiri registreeritud kontona, tegi teistele TikToki kontodele annetusi üle miljoni euro, sealhulgas 381 000 eurot kontodele, mis olid otseselt seotud Georgescu kampaania reklaamimisega. Kokku oli nende videote reklaamimisega seotud üle 25 000 konto.https://www.bbc.com/news/articles/cgq18w507dko

6. detsembril 2024 tühistas Rumeenia konstitutsioonikohus presidendivalimised, mis tuleb hilisemaks ajaks edasi lükata. Peamise põhjusena on mainitud Venemaa sekkumist Rumeenia valimistesse.https://www.digi24.ro/alegeri-prezidentiale-2024/reactia-lui-ciolacu-dupa-anulare-alegerilor-singura-solutie-corecta-dupa-desecretizarea-documentelor-csat-3036401?__grsc=cookieIsUndef0&__grts=57783584&__grua=f51bb482c660d0eeadd1f058058a2b35&__grrn=1https://www.g4media.ro/surse-curtea-constitutionala-a-anulat-turul-1-al-alegerilor-prezidentiale.html 

Rumeenia presidendivalimiste kordushääletuse esimene voor toimub 4. mail 2025 ning vajadusel teine ​​voor 18. mail. 

Politico märgib, et ka kordusvalimistel võib Georgescut saata edu. Samas sõltub tema osalemine sellest, kas konstitutsioonikohus diskvalifitseerib ta rahastuse deklareerimata jätmise süüdistuste tõttu.

Georgescu jätkuv populaarsus on osaliselt tingitud inimeste usaldamatusest Rumeenia traditsiooniliste parteide suhtes. Paljud rumeenlased peavad valimiste tühistamist vanade erakondade poolt korraldatuks.

Venemaa presidenti Vladimir Putinit patrioodiks nimetanud ja Ukraina abistamisele vastu seisvat vaktsiiniskeptikut Georgescut peetakse ohuks Rumeenia positsioonile EL-is ja NATO-s, kirjutab Politico.

 Poliitilised vaated 
2020. aasta novembris väitis Georgescu, et diktaator Ion Antonescu ja Rumeenia fašistliku "Raudse kaardiväe" asutaja Corneliu Zelea Codreanu on kangelased, kelle kaudu "rahvuslik ajalugu elas, nende kaudu kõneleb rahvuslik ajalugu, mitte aga praegu Rumeeniat ajutiselt juhtivate globalistlike jõudude lakeide kaudu."https://www.digi24.ro/stiri/actualitate/politica/cine-este-calin-georgescu-propunerea-aur-pentru-functia-de-premier-1417286 Ta on väitnud, et Lääs kasutas Rumeenia 1989. aasta revolutsiooni Rumeenia ressursside varastamiseks ja maa on hetkeseisuga Lääne poolt orjastatud. Ta on väitnud, et koroonaviirust ei eksisteeri ja ainuke tõeline teadus on Jeesus Kristus. Nato ei kaitsvat Rumeeniat rünnaku puhul ja on nimetanud NATO raketikaitsebaasi Rumeenias "rahvuslikuks häbiks."https://www.politico.eu/article/calin-georgescu-romania-elections-far-right-tiktok-nato-skeptic-russia-ukraine-exports/ Presidendiks saades lubab ta lõpetada Ukrainale abi andmise.https://www.politico.eu/article/calin-georgescu-romania-elections-far-right-tiktok-nato-skeptic-russia-ukraine-exports/ «Mõni ütleb, et inimene on Kuule jõudnud. Ma ei usu, ma olen kindel, et seda ei olnud. See on teistsugune manipuleerimine, aga see on teine ​​teema. See oli manipulatsioon, kus inimene kõndis Kuul."https://www.g4media.ro/video-calin-georgescu-nu-crede-in-aselenizare-aia-a-fost-o-manipulare.html?uord=Qo3gilJls7c_Z8%3D-zIg3QsSCvXMumCbrLP/_RpLwjVNngWDXYFKomI2LWtWijYZIpCQDLBjIVrLviCV9pcP0WDmozY_ATcKEjdIukFP_M1/67p17hSccir4OM6WroI_yRclQidQ1 Ta on väitnud, et gaseeritud joogid sisaldavad nanokiipe, mis "sisenevad inimesse nagu sülearvutisse" ning peab kliimamuutusi "üleilmseks pettuseks", millel pole tegelikkusega mingit pistmist.https://www.gandul.ro/actualitate/ce-spunea-calin-georgescu-despre-sucurile-carbogazoase-s-a-predat-marfa-de-plastic-tot-ce-inseamna-nanocipuri-si-intra-in-tine-ca-intr-un-laptop-20364433 „Näete, asjad on palju keerulisemad, kui ühiskond hävitab teid eelkõige toidu kaudu, mis pole toit. Sisenete seadmesse, mis? Nanotehnoloogia nn toiduainetes, mis tegelikult satuvad sinu sisse ja on väga lihtne energeetiliselt ühendada, nagu ma ütlesin, see läheb arvutisse. Sellepärast sul pole enam mõistust."«See sõda, mida öeldakse muidugi nähtamatuks sõjaks, kõige ohtlikum, algas mitteametlikult juba ammu. Seda ei mõisteta, tegelikult umbes aastal 2000, umbes nii, kui kaks kaksiktorni langesid põhjustel, mida selles propagandast küllastunud meediaruumis ei saa kommenteerida. Ma kohtasin ÜRO-s mitte-inimest. Mul oli mõnedel läbirääkimistel mõned otsesed võimalused, sealhulgas mõned väga tõsised arutelud, koos meeskonnaga, mida juhtisin ÜROst, ja võin teile öelda, et kohtasin teist liiki. Mitte mingil juhul inimliik. See tundub natuke veider ja mind ei huvita, mida mõned inimesed arvavad, aga ma ütlen teile, et me räägime teisest liigist." "Kas vesi on ainult H2O? Ma ei usu. Igatahes ütlen ausalt, et mul pole selle H2O-ga mingit pistmist. See on palju enamat. See on teave, see on vibratsioon, see on sagedus. Vesi annab teile olulist teavet. Seetõttu villiti vesi plastpudelitesse, rohkem infot ei anna."https://www.antena3.ro/politica/alegeri-prezidentiale-2024/calin-georgescu-halucinant-cum-s-a-intalnit-cu-o-alta-specie-in-niciun-caz-umana-si-ce-crede-despre-piramide-si-primul-pas-pe-luna-728764.html

 Viited 

Kategooria:Rumeenia poliitikud
Kategooria:Vandenõuteoreetikud
Kategooria:Sündinud 1962